ཁེ་སྤོགས་བཀག་སྡོམ་བྱེད་རིགས་རྩ་བའི་ཆ་ནས་གློད་པ་དང་།བཅོལ་དངུལ་འགན་བཅོལ་ལམ་ལུགས་བཟོས་པ།ཚོང་ལས་དངུལ་ཁང་ཆེ་འབྲིང་གྲས་སུ་ཀུན་ཕན་དངུལ་རྩའི་བྱ་ལས་ཚན་པ་འཛུགས་རྒྱུ་ཁྱབ་སྤེལ་བྱས་པ།སྲིད་ཇུས་དང་གསར་སྤེལ་གྱི་ངང་ཚུལ་ལྡན་པའི་དངུལ་རྩའི་སྒྲིག་གཞི་སྒྱུར་བཅོས་ཟབ་སྤེལ་བཅས་བྱས་ཏེ།དངུལ་རྩའི་ལྟ་སྐུལ་དོ་དམ་གྱི་མཐུན་སྦྱོར་ལམ་སྲོལ་ཇེ་ཆེར་བཏང་ཡོད།གྲོང་ཁྱེར་དང་གྲོང་གསེབ་ཀྱི་འོས་འགན་སློབ་གསོ་དྲང་སྙོམས་ངང་འཕེལ་རྒྱས་ཡོང་བར་བྱེད་པའི་ལམ་སྲོལ་འཐུས་སྒོ་ཚང་དུ་བཏང་བ་དང་།རྒྱུགས་ལེན་སློབ་བསྡུའི་ལམ་ལུགས་སྒྱུར་བཅོས་བྱས་ཡོད།གྲོང་ཁྱེར་དང་གྲོང་གསེབ་ཀྱི་གྲོང་མིའི་མ་མཐའི་རྒན་གསོ་དང་།སྨན་བཅོས་འགན་བཅོལ་ལམ་ལུགས་གཅིག་གྱུར་བཟོས་པ་དང་།ལས་ཁུངས་ཀྱི་བྱ་ལས་སྡེ་ཚན་དང་ཁེ་ལས་ཀྱི་རྒན་གསོའི་འགན་བཅོལ་ལམ་ལུགས་ཆིག་སྒྲིལ་ཐུབ་ཡོད།རྒྱལ་ཁབ་ལ་དབང་བའི་མ་རྩ་ཆ་ཤས་ཤིག་སྤྱི་ཚོགས་ཀྱི་ཐེབས་རྩར་སྣོན་སྒྱུར་གྱི་འཆར་གཞི་བཏོན་ཡོད།སྨན་བཅོས་དང་།སྨན་བཅོས་འགན་བཅོལ།སྨན་དང་སྨན་པ་བཅས་མཉམ་སྒུལ་གྱིས་སྒྱུར་བཅོས་བྱས་པ་དང་།གཞུང་བཙུགས་སྨན་ཁང་ཕྱོགས་བསྡུས་ཀྱིས་སྒྱུར་བཅོས་ཕྱོགས་ཡོངས་ནས་ཁྱབ་སྤེལ་བྱས་ཤིང་།རྒྱུན་རིང་ལག་ལེན་བསྟར་བའི་སྨན་རྫས་ཀྱི་སྣོན་ཆའི་སྲིད་ཇུས་མེད་པར་བཟོས་ཏེ།སྨན་རྫས་དང་སྨན་བཅོས་ཡོ་བྱད་ཞིབ་མཆན་འགོད་པའི་ལམ་ལུགས་སྒྱུར་བཅོས་འགག་གནད་ལས་སྒྲོལ་ཐུབ་ཡོད།